Íslenska karlalandsliðið í knattspyrnu er nú þegar búið að ná óhemju góðum árangri á Evrópumeistaramótinu sem fram fer í Frakklandi . Íslendingum var ekki spáð góðu gengi á mótinu og mættu íslensku stuðningsmennirnir með hóflegar væntingar til Strákanna okkar fyrir fyrsta leikinn í Saint Étienne um miðjan júní . Jafntefli gegn Portúgölum og ömurleg viðbrögð Cristiano Ronaldo í kjölfar leiksins urðu til þess að það hlakkaði í áhorfendum , bæði hér í Frakklandi og heima á Íslandi . Íslenska liðið var búið að ná góðum úrslitum gegn stærstu stjörnu fótboltaheimsins í Evrópu , og félögum hans í portúgalska liðinu . „ Íslendingar eiga ekki eftir að gera neitt á þessu móti , “ var haft eftir fúlum Ronaldo eftir jafnteflið . Ísland gerði svo annað jafntefli gegn Ungverjum í Marseilles og þótti stuðningsmönnum og leikmönnum Íslands það heldur svekkjandi . Eitt stig úr þeim leik gerði það hins vegar að verkum að nú var Ísland komið annað stig í riðlakeppninni . Sigur gegn Austurríki í París gerði þau stig fimm og tryggði Íslendingum farseðil í útsláttarkeppni mótsins . Auglýsing Stuðningsmenn Íslands mættu enn á ný til Suður-Frakklands með hóflegar væntingar fyrir leikinn gegn Englendingum í Nice . Leikur gegn svona stórþjóð í knattspyrnu í sextán liða úrslitum ætti eftir að verða erfiður . Sumir höfuðu hins vegar það á orði að Englendingum hefði nú aldrei gengið neitt sérstaklega á stórmótum , eins og rekið var í Kjarnanum um síðustu helgi . Einhverjir óskuðu sér það heitast að Ísland mundi halda jafntefli út fulla framlenginu svo úrslitin myndu ráðst í vítaspyrnukeppni . Það kom auðvitað ekki til þess því Ísland kláraði leikinn 2 - 1 í venjulegum leiktíma . Ísland mætir þess vegna Frökkum í París annað kvöld . Í kjölfar leiksins gegn Englandi hefur Ísland hlotið athygli langt útfyrir landamæri fótboltaheimsins og orðið umtalsefni í vinsælum spjallþáttum vestanhafs auk þess að myndum af liðinu og stuðningsmönnum þess hefur verið slegið upp á forsíðum dagblaða um alla Evrópu . Leikurinn gegn Englandi var ekki aðeins merkilegur vegna þess að Ísland valtaði yfir stórþjóð heldur einnig vegna þess að Ísland heldur áfram að setja ný met á þessu stórmóti . Leikurinn gegn Englandi setti tildæmis met sem enginn var að bíða eftir að yrði bætt því viðureignin er sú viðureign á Evópumóti sem er umtöluðst á samfélagsmiðlum . Það ætti hins vegar ekkert að koma á óvart , enda elska Bretar að tala illa um landsliðið sitt þegar því gengur ekki vel . Óvæntur sigur Íslands á Englandi varð til þess að meira en 4,8 milljón tvít voru send á Twitter um leikinn á meðan honum stóð . Það jafngildir 135.000 tvítum á mínútu . Áður hafði metið verið 89.000 tvít á mínútu eftir að Dimitri Payet skoraði gegn Rúmenum í opnunarleik mótsins . Aðeins þrjár milljónir tvíta flugu um netheima á meðan þeim leik stóð . Metin eru , eins og okkur Íslendingum er tamt , lang flest „ miðuð við höfðatölu “ . Við erum langt minnsta þjóðin til að keppa í lokakeppni Evrópumótsins , við eigum langflesta stuðningsmenn miðað við höfðatölu á lokamóti ( sú tala er raunverulega orðin 10 prósent af öllum íbúum á Íslandi ) og í hvert sinn sem við komumst áfram í mótinu bætum við eigið met um hversu langt minnsta þjóðin hefur komist í mótinu . Ísland komið á opinbera metaskrá Metalistinn á Evrópumótunum er langur og þar er nær allt talið til sem manni dettur til hugar . Þar eru markahæstu þjóðir á hverju móti , yngsti og elsti leikmaður , mesti fjöldi markaþrenna og þar fram eftir götunum . Og svo eru skrítin met eins og lengsti tími frá upphafi leiks til fyrsta marks í leik , fjöldi sjálfsmarka , fæst mörk á lokamóti og fæst mörk fengin í einu móti og lið verður meistari . Svona mætti lengi telja en þegar farið er í gegnum listann þá má þegar finna Ísland á nokkrum stöðum . Ísland hefur enn ekki tapað leik á stórmóti , og er um leið minnsta þjóðin til að geta staðhæft það . Landsliðið er eitt fimm annarra liða sem komist hafa í átta liða úrslit EM 206 án þess að tapa leik . Eins og stendur þá er Ísland í öðru sæti á listanum yfir flest stig fyrir hvern leik . Wales ( einnig í fyrsta sinn á EM ) hefur fengið að jafnaði 2,25 stig í sínum fjórum leikjum en Ísland hefur fengið tvö . Í þriðja sæti er sigursælasta þjóðin í sögu EM ; Þjóðverjar geta aðeins montað sig af 1,89 stigum í leik . Lars Lagerback , einn þjálfara íslenska landsliðsins er að koma sér fyrir í metaskránni og þar með Íslandi . Lars er sá þjálfari sem hefur tekið þátt í flestum lokakeppnum EM eða fjórum sinnum . Hann fór með sænska landsliðið þrisvar á árunum 2000 , 2004 og 2008 og nú það íslenska árið 2016 . Um leið raðar hann sér á bekk með mörgum af þekktustu þjálfurum í heimi því hann er nú að fara með sína aðra þjóð á EM . Hinir þjálfararnir hafa nær allir þjálfað stórþjóðir sem með sanni má segja að eigi fast sæti í lokamótinu . Vel gert Lars ! Þá er Ísland komið í níunda sæti yfir þær þjóðir sem komist hafa oftast í átta liða úrslit lokakeppninnar . Við deilum því sæti með þremur öðrum þjóðum en ásamt Íslandi eru Pólland og Wales að taka þátt í fyrsta sinn á lokamóti EM . Svo eru leiðinlegri met sem hægt er að telja upp . Ísland á eitt níu sjálfsmarka sem skoruð hafa verið í sögu lokamóts EM . Þrjú þeirra hafa komið í keppninni í ár og Birkir Már Sævarsson er svo óheppinn að vera einn þeirra . Þá hefur Ísland aldrei tekið þátt í vítaspyrnukeppni , en dæmi hver um sig hvort það sé gott eða slæmt . Nokkuð óraunhæft er að segja að Ísland eigi séns í önnur met á þessari mótaskrá . Ekki strax í það minnsta því sumar þjóðirnar hafa verið að keppa á lokamóti EM í marga áratugi . Frakkland - Ísland Eins og áður sagði þá mætir Ísland gestgjöfunum frá Frakklandi í París annað kvöld . Það verður í annað sinn sem þessar þjóðir mætast á Stade de France , síðast lék Ísland gegn Frökkum þar í undankeppni EM 2000 og tapaði Ísland þá með tveimur mörkum gegn þremur frá Frökkunum eftir spennandi leik . Frakkar eiga raunar mjög góðu gengi að fagna á Stade de France , hafa spilað þar 80 sinnum , unnið 49 leiki og tapað 10 . Franska landsliðið hefur heldur aldrei tapað á þessum velli í lokakeppni stórmóts ; unnið fjórum sinnum og gert eitt jafntefli gegn Ítalíu í úrslitunum árið 1998 og unnið leikinn í vítaspyrnukeppni . Ísland á yfir höfuð ekki góðu gengi að fagna gegn Frökkum í keppni á vegum evrópska knattspyrnusambandsins . Fimm leikjum hafa Íslendingar tapað með markatöluna 17 - 2 fyrir Frökkum . En ! Ísland hefur heldur ekki átt góðu gengi að fagna , yfir höfuð , þar til fyrir fáeinum árum . Áður en Ísland lék sinn fyrsta leik á EM 2016 birti Kjarninn átta lykilatriði um mótið . Þar var sagt frá þeim stuðlum sem helstu veðbankar voru að gefa á að Ísland myndi lyfta bikarnum eftir úrslitaleikinn 10. júlí . Stuðullinn var þá 125 / 1 en er nú 40 / 1 . Við erum reyndar með hæstan stuðul af þeim þjóðum sem eftir eru í keppninni . Frakkar voru fyrir mót taldir sigurstranlegastir í mótinu og eru það enn með stuðulinn 11/4 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .